11. ฐานะการเงินและผลการดำเนินงาน

11.1 งบการเงิน

ก. สรุปรายงานการสอบบัญชีของผู้ตรวจสอบบัญชีในรอบ 3 ปีที่ผ่านมา

จากรายงานของผู้ตรวจสอบบัญชีของบริษัทสิ้นสุด 30 กันยายน 2554 , 2553 และ 2552
ผู้ตรวจสอบบัญชีไม่มีความเห็นใด ๆ ที่เป็นข้อจำกัดในการตรวจสอบบัญชีของบริษัท
โดยผู้ตรวจสอบบัญชีของบริษัทไม่พบสิ่งที่เป็นเหตุทำให้เชื่อได้ว่างบการเงินรวมระหว่างกาลและงบการเงินระหว่างกาลเฉพาะบริษัท
ณ วันที่ 30 กันยายน 2554 ไม่ถูกต้องตามที่ควรในสาระสำคัญตามหลักการบัญชีที่รับรองทั่วไป
และได้มีความเห็นว่างบการเงินรวมและงบการเงินของบริษัทในรอบปีบัญชีสิ้นสุด 30 กันยายน 2554
, 2553 และ 2552 แสดงฐานะทางการเงิน และผลการดำเนินงานและกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ข. ตารางสรุปงบการเงินรวม

[]

[]

[]

[]

[]

[]

[]

[]

[]

สูตรการคำนวณ

ระยะเวลาการเก็บหนี้และชำระหนี้ : จำนวนวันตามปีปฎิทินในแต่ละปี

อัตรากำไรขั้นต้น :
กำไรขั้นต้น/รายได้หลักจากการดำเนินธุรกิจไม่รวมรายได้อื่นและกำไรหรือขาดทุนจากอัตราแลกเปลี่ยน

อัตรากำไรสุทธิ :
กำไรสุทธิ/รายได้หลักจากการดำเนินธุรกิจไม่รวมรายได้อื่นและกำไรหรือขาดทุนจากอัตราแลกเปลี่ยน

อัตราผลตอบแทนผู้ถือหุ้น : กำไรสุทธิส่วนที่เป็นของบริษัทใหญ่/ส่วนของผู้ถือหุ้นบริษัทใหญ่เฉลี่ย

อัตราการหมุนของสินทรัพย์ : รายได้รวมไม่รวมกำไรหรือขาดทุนจากอัตราแลกเปลี่ยน/สินทรัพย์

รวมเฉลี่ย

มูลค่าตามบัญชีต่อหุ้น : ส่วนของผู้ถือหุ้น/จำนวนหุ้น

11.2 คำอธิบายและการวิเคราะห์ฐานะการเงินและผลการดำเนินงาน

คำอธิบายและการวิเคราะห์ของฝ่ายจัดการ

ผลการดำเนินงานของ TTA ในรอบปีบัญชีสิ้นสุด ณ วันที่ 30 กันยายน 2554 บริษัทฯ มีกำไรสุทธิ
139 ล้านบาท คิดเป็นกำไรสุทธิต่อหุ้น 0.20 บาท เปรียบเทียบกับกำไรสุทธิและกำไรสุทธิต่อหุ้นที่
796 ล้านบาท และ 1.12 บาท ตามลำดับ ในรอบปีบัญชีสิ้นสุด ณ วันที่ 30 กันยายน 2553

+-----------------+----------------------------------+-----------------+
| []              | ปี 2554 เป็นปีที่ 3 ของแผนยุทธศาสตร์ห้าปี |                 |
|                 | ในการปรับเปลี่ยน TTA                |                 |
|                 | ให้เป็นกลุ่มบริษัทที่มีธุรกิจใหม่ๆ           |                 |
|                 | เพื่อกระจายความเสี่ยง                |                 |
|                 | และเพื่อเสถ                        |                 |
|                 | ียรภาพของรายได้และกำไรที่ดีขึ้นในองค์รวม |                 |
|                 |                                  |                 |
|                 | ผลการดำเนินงานปี 2554              |                 |
|                 | ชี้ชัดว่าแผนยุทธศาสตร์ดังกล่าว           |                 |
|                 | เริ่มส่งผลตามที่บริษัทฯได้คาดหวังไว้       |                 |
|                 | ถึงแม้ว่ารายได้รวม 17,565 ล้านบาท     |                 |
|                 | จะลดลง 2%                        |                 |
|                 | แต่เสถียรภาพและความสมดุลระหว่าง 3    |                 |
|                 | สายธุรกิจเกิดขึ้นอย่างชัดเจน            |                 |
|                 | รายได้ค่าระวางเรือลดลง 41% มาอยู่ที่    |                 |
|                 | 5,430 ล้านบาท                     |                 |
|                 | แ                                |                 |
|                 | ต่รายได้ค่าบริการธุรกิจนอกชายฝั่งเพิ่มขึ้นถึง |                 |
|                 | 59%                              |                 |
|                 | แล                               |                 |
|                 | ะรายได้จากการขายถ่านหินและปุ๋ยเพิ่มขึ้นถึง |                 |
|                 | 34%                              |                 |
|                 | ทำให้เ                            |                 |
|                 | กิดความสมดุลในองค์ประกอบของรายได้รวม |                 |
|                 | โดยที่บริษัทฯ                        |                 |
|                 | ไม่ได้พึ่งพ                          |                 |
|                 | ิงรายได้จากค่าระวางเรือมากเหมือนในอดีต |                 |
+-----------------+----------------------------------+-----------------+
|                 | กำไร                             | []              |
|                 | จากการดำเนินงานโดยไม่รวมรายการพิเศษ |                 |
|                 | (normalised EBITDA) จาก 3        |                 |
|                 | สายธุรกิจรวมกัน อยู่ที่ 2,700 ล้านบาท    |                 |
|                 | ลดลงเพียงแค่ 4%                    |                 |
|                 | ซึ่งถือว่าดีมากเมื่อเมื่อพิจารณ            |                 |
|                 | าควบคู่กับการที่ค่าเฉลี่ยดัชนีค่าระวางบอลติค |                 |
|                 | (Baltic Dry Index - BDI) ที่ลดลงถึง |                 |
|                 | 45%                              |                 |
+-----------------+----------------------------------+-----------------+
| อุปสงค์ของ        |                                  |                 |
| ธุรกิจบริการวิศวกรร |                                  |                 |
| มใต้ทะเลที่เพิ่มสูงขึ้น |                                  |                 |
| ส่งผลใ           |                                  |                 |
| ห้ผลประกอบการของ |                                  |                 |
| เมอร์เมด         |                                  |                 |
| พลิกฟื้นได้เป็นอย่างด |                                  |                 |
| ีในช่วงครึ่งหลังของปี |                                  |                 |
| ทำให้กำไ         |                                  |                 |
| รจากการดำเนินงาน |                                  |                 |
| (normalised     |                                  |                 |
| EBITDA)         |                                  |                 |
| ของกลุ่มพลังงาน    |                                  |                 |
| ปรับตัวสูงขึ้นถึง     |                                  |                 |
| 244% อยู่ที่ 1,209  |                                  |                 |
| ล้านบาท          |                                  |                 |
| ส่วน             |                                  |                 |
| กลุ่มโครงสร้งพื้นฐาน |                                  |                 |
| ก็มีการ           |                                  |                 |
| เติบโตอย่างต่อเนื่อง |                                  |                 |
| โดยกำไรจากก     |                                  |                 |
| ารดำเนินงานเพิ่มขึ้น |                                  |                 |
| 25 ล้านบาท       |                                  |                 |
| ทั้งที่โร           |                                  |                 |
| งงานหนึ่งในสองของ |                                  |                 |
| UMS             |                                  |                 |
| ถูกสั่งปิดในไตรมาสที่ |                                  |                 |
| 4               |                                  |                 |
| และอัต           |                                  |                 |
| รากำไรเบื้องต้นของ |                                  |                 |
| บาคองโค         |                                  |                 |
| ลดลงเนื่องจากต้นท  |                                  |                 |
| ุนวัตถุดิบปรับตัวสูงขึ้น |                                  |                 |
+-----------------+----------------------------------+-----------------+

กำไรพิเศษซึ่งไม่ได้รวมอยู่ใน normalised EBITDA ได้แก่ กำไรจากอัตราแลกเปลี่ยนทั้งหมด
401 ล้านบาท
โดยเป็นผลมาจากการทำสัญญาซื้อขายเงินตราต่างประเทศล่วงหน้าสำหรับการสั่งซื้อเรือ
และกำไรจากการขายสินทรัพย์มูลค่า 589 ล้านบาท (ส่วนใหญ่มาจากการขายเรือสินค้าแห้งเทกอง)

การปรับโครงสร้างองค์กรของแต่ละบริษัทในกลุ่ม ส่งผลให้เกิดค่าใช้จ่ายพิเศษรวม 50 ล้านบาท
ทั้งนี้เป็นการปรับฐานเพื่อประโยชน์ระยะยาว กำไรสุทธิของ TTA
ก่อนหักรายการพิเศษด้อยค่าสินทรัพย์ทั้งสิ้น 554 ล้านบาท จะอยู่ที่ 693 ล้านบาท
ทำให้กำไรสุทธิรวมรายการพิเศษทั้งหมดอยู่ที่ 139 ล้านบาท

กลุ่มธุรกิจขนส่ง

+--------------------+-------------------------------------------------+
| []                 | ผลประกอบการโดยสังเขป                             |
|                    |                                                 |
|                    | กลุ่มธุรกิจขนส่งมีกำไรสุทธิ 271 ล้านบาท ลดลง 68%         |
|                    | เมื่อเทียบกับปีก่อน โดยหลักๆ เป็นผลมาจาก                |
|                    | ค่าระวางเรือที่ลดต่ำลงส่งผลให้การดำเนินงานมีผลขาดทุนสุทธิ   |
|                    | นอกจากนี้ ยังมีการบันทึกรายการสินทรัพย์ด้อยค่าจำนวน 243    |
|                    | ล้านบาท อย่างไรก็ดี บริษัทฯ มีรายได้จากการขายเรือเก่า 15  |
|                    | ลำ รวม 587                                      |
|                    | ล้านบาทมาช                                       |
|                    | ดเชยทำให้ผลการดำเนินงานของกลุ่มธุรกิจขนส่งโดยรวมเป็นบวก |
+--------------------+-------------------------------------------------+

ธุรกิจเรือบรรทุกสินค้าแห้งเทกองยังอยู่ในช่วงขาลงอย่างต่อเนื่องในปี 2554

ตั้งแต่ตุลาคม 2553 จนถึง 30 กันยายน 2554
ธุรกิจเรือบรรทุกสินค้าแห้งเทกองยังต้องเผชิญกับภาวะค่าระวางอ่อนตัวลงอย่างต่อเนื่อง
ค่าเฉลี่ยดัชนี BDI อยู่ที่ 3,011 จุดในปี 2553 แต่ลดลงเหลือ 1,657 จุดในปี 2554
ซึ่งเป็นการลดลงถึง 45% เมื่อเทียบปีต่อปี

โดยระหว่างเดือนมกราคม-มิถุนายน 2554 ค่าเฉลี่ย BDI อยู่ที่ 1,372 จุด
และเพิ่งจะขยับขึ้นไปแตะ 2,000 จุดในเดือนตุลาคม 2554
ปริมาณกองเรือทั่วโลกยังคงขยายตัวอย่างต่อเนื่อง ในอัตราที่สูงกว่าความต้องการในการขนส่ง
สืบเนื่องจาการที่เศรษฐกิจโลกโดยรวมลดถอยลง

ค่าระวางเรือลดต่ำลง แต่ค่าใช้จ่ายสูงขึ้นทำให้ผลการดำเนินงานขาดทุน

วัฎจักรขาลงของธุรกิจนี้ส่งผลกระทบเชิงลบต่อการดำเนินงานของผู้ประกอบการทุกราย
อัตราค่าระวางเรือของเรือทุกขนาดปรับตัวลดลง ในระหว่างปี 2554
ในขณะที่อัตราค่าระวางเรือเฉลี่ยสำหรับเรือขนาด Handysize และ Supramax ลดลงถึง 34%
และ 36% ตามลำดับ แต่ค่าระวางเรือเฉลี่ยของ Thoresen ลดลงเพียงแค่ 7% เท่านั้น
ซึ่งเป็นผลมาจากการขายเรือเก่าขนาดเล็กทั้งหมดออกไป และเหลือไว้เพียงเรือขนาด Supramax
ซึ่งมีขนาดใหญ่กว่าและมีความสามารถในการแข่งขันสูงกว่า ดังนั้น อัตราค่าระวางเรือโดยเฉลี่ยของ
Thoresen จะค่อยๆขยับตัวสูงขึ้นไปสู่ระดับค่าระวางเรือเฉลี่ยสำหรับเรือขนาด Supramax

[]

ในปี 2554 มีการขายเรือบรรทุกสินค้าแห้งเทกองออกไปทั้งสิ้น 15 ลำ แต่รับเรือขนาด Supramax
เข้ามาเพียง 3 ลำเท่านั้น ส่งผลให้จำนวนวันเดินเรือลดลง 29% ดังนั้น
เมื่อหารค่าใช้จ่ายในการดำเนินงานทั้งหมดด้วยจำนวนวันเดินเรือที่ลดลง
ค่าใช้จ่ายต่อวันจึงเพิ่มขึ้นทั้งๆ
ที่ยอดค่าใช้จ่ายโดยรวมลดลงจากความพยายามในการลดค่าใช้จ่ายต่างๆ ทั้งนี้
เหตุการณ์โจรสลัดปล้นเรือ ทำให้บริษัทฯ ต้องมีค่าใช้จ่ายสูงขึ้น
ในการจ้างหน่วยงานรักษาความปลอดภัยเพิ่มเติมบนเรือเมื่อต้องเดินเรือผ่านเส้นทางที่มีความเสี่ยง
ตลอดจนค่าเบี้ยประกันภัยยังสูงขึ้นอีกด้วย นอกจากนี้ ในเดือนกันยายน
ยังมีค่าใช้จ่ายในการปรับโครงสร้างธุรกิจเรือบรรทุกสินค้าแห้งเทกองจำนวน 26
ล้านบาทเพื่อปรับลดขนาดองค์กรลงประมาณ 20%
โดยมีการปรับโยกพนักงานบางส่วนไปยังหน่วยงานให้บริการกลาง เพื่อลดความซ้ำซ้อนของงาน
ซึ่งจะมีผลทำให้ค่าใช้จ่ายต่อวันเริ่มลดลงตั้งแต่ปี 2555 เป็นต้นไป

ประเด็นเชิงบวก คือสัญญาเช่าเหมาเรือระยะยาวที่ต่อเนื่องถึงปี 2553 ซึ่งมีตน้
ทุนค่าระวางในอัตราที่สูงได้หมดสัญญาลงและไม่มีการต่อสัญญา จึงทำใหต้นทุนการเช่าเรือลดลง
ถึงแม้ว่าผลการดำเนินงานรายวันปรากฏเป็นยอดขาดทุนนั้น แต่ไม่ใช่ขาดทุนเงินสด
ค่าระวางเรือโดยเฉลี่ยของบริษัทฯ ในอัตรา 11,713
เหรียญสหรัฐต่อวันเป็นอัตราที่สูงกว่าค่าใช้จ่ายเงินสดทั้งหมด (เช่น ต้นทุนดำเนินงาน
ค่าบริหารจัดการ และดอกเบี้ย)

ในปี 2554 มีการบันทึกค่าใช้จ่ายเกี่ยวกับการด้อยค่าสินทรัพย์จำนวน 224
ล้านบาทในส่วนของธุรกิจเรือบรรทุกสินค้า แห้งเทกอง
ซึ่งเป็นสินทรัพย์ระหว่างก่อสร้างที่อยู่กับผู้รับเหมาช่วง จากผู้รับเหมาหลักของเรา
เมื่อเดือนพฤศจิกายน 2550 มีการสั่งเครื่องยนต์หลักจำนวน 4
เครื่องเพื่อจะประกอบเข้ากับเรือสั่งต่อใหม่ ซึ่งในเวลาต่อมาเรือนั้นถูกยกเลิกไป
มีการวางมัดจำให้กับผู้รับเหมาหลักแล้ว จำนวน 15 ล้านเหรียญ อย่างไรก็ดี
ผู้รับเหมาช่วงมีปัญหาทางการเงินและไม่สามารถสร้างและส่งมอบเครื่องยนต์ตามที่ตกลงไว้
Thoresen จะเรียกร้องเงินคืนทั้งหมดและกำลังอยู่ระหว่างการเจรจาหาข้อ สรุป
ทั้งนี้ตามหลักความระมัดระวัง บริษัทฯ จึงได้บันทึกสำรองจากการด้อยมูลค่าของสินทรัพย์ไว้
50%ของมูลค่าสินทรัพย์ ในงบการเงินปี 2554

ธุรกิจเรือสินค้าแห้งเทกองได้ขายเรือเก่าประเภท Handysizes และ Handymax
ออกไปจำนวนทั้งสิ้น 15 ลำ และ รับรู้รายได้ก่อนหักภาษีเป็นเงิน 587 ล้านบาท
ในขณะที่รับเรือใหม่ประเภท Supramax เข้ามาจำนวน 3 ลำ ส่งผลให้ ณ สิ้นเดือนกันยายน 2554
บริษัทมีเรือที่เป็นเจ้าของเองทั้งสิ้น 15 ลำ ระวางบรรทุกเฉลี่ย 43,798 เดทเวทตัน
กองเรือมีอายุเฉลี่ย 10.8 ปี
ซึ่งเป็นกองเรือที่มีศักยภาพในการแข่งขันสูงขึ้นเมื่อเทียบกับหนึ่งปีที่ผ่านมา และในปี 2555 บริษัทฯ
จะรับมอบเรือสั่งต่อใหม่ประเภท Supramax อีก 2 ลำ
และเรายังคงมองหาเรือมือสองมาเสริมกองเรืออีก เมื่อระดับราคาลดลงมาเป็นที่น่าพอใจ

+-------------------+--------------------------------------------------+
| []                | []                                               |
+-------------------+--------------------------------------------------+
|                   | Note:                                            |
|                   |                                                  |
|                   | (1) Calendar days are the total calendar days    |
|                   | TTA owned the vessels in our fleet for the       |
|                   | relevant period, including off hire days         |
|                   | associated with major repairs, dry dockings, or  |
|                   | special or intermediate surveys.                 |
|                   |                                                  |
|                   | (2) Available service days are calendar days ⁽¹⁾ |
|                   | less planned off hire days associated with major |
|                   | repairs, dry dockings, or special or             |
|                   | intermediate surveys.                            |
|                   |                                                  |
|                   | (3) Operating days are the available days ⁽²⁾    |
|                   | less unplanned off-hire days, which occurred     |
|                   | during the service voyage.                       |
|                   |                                                  |
|                   | (4) Fleet utilisation is the percentage of time  |
|                   | that our vessels generated revenues and is       |
|                   | determined by dividing operating days by         |
|                   | available service days for the relevant period.  |
|                   |                                                  |
|                   | (5) Average number of vessels is the number of   |
|                   | vessels that constituted our fleet for the       |
|                   | relevant period, as measured by the total        |
|                   | operating days for owned fleet plus voyage days  |
|                   | for chartered in fleet during the period divided |
|                   | by the number of calendar days in the relevant   |
|                   | period.                                          |
+-------------------+--------------------------------------------------+

ในปี 2554 กำไรจากการดำเนินงานปกติ โดยที่ไม่รวมกำไรพิเศษจากการขายเรือเก่า
และรายการด้อยมูลค่าของสินทรัพย์ ตลอดจนค่าใช้จ่ายพิเศษจากการปรับโครงสร้างองค์กร
(normalised EBITDA) ยังคงยืนอยู่ที่ 898 ล้านบาท ในขณะที่ normalised EBIT อยู่ที่ -25
ล้านบาท

ส่วนแบ่งกำไรจากปิโตรลิฟต์ยังคงเติบโตอย่างต่อเนื่อง

ส่วนแบ่งกำไรจากปิโตรลิฟต์เติบโตอย่างต่อเนื่องทุกไตรมาสตลอดปี 2554 ตามแผนการที่วางไว้
โมเดลธุรกิจของ ปิโตรลิฟต์ มีเสถียรภาพในเชิงรายได้สูง
จึงช่วยลดความผันผวนของธุรกิจเดินเรือบรรทุกสินค้าแห้งเทกองได้
อัตราผลตอบแทนจากการลงทุนใน ปิโตรลิฟต์ รวมเงินปันผลทั้งหมด นับตั้งแต่วันที่ TTA
เข้าลงทุนถึงสิ้นปีบัญชี 2554 อยู่ที่ 26%

กลุ่มธุรกิจพลังงาน

+--------------------+-------------------------------------------------+
| []                 | ผลประกอบการโดยสังเขป                             |
|                    |                                                 |
|                    | กลุ่มธุรกิจพลังงานขาดทุนสุทธิทั้งสิ้น 110 ล้านบาทในปี 2554    |
|                    | ซึ่งนับว่าปรับตัวดีขึ้นถึง 45% เปรียบเทียบกับปีก่อนซึ่งขาดทุนสุทธิ  |
|                    | 200 ล้านบาท                                      |
|                    | เมอร์เมดเริ่มฟื้นตัวกลับมาอย่างชัดเจนในช่วงครึ่งหลังของปี     |
|                    | 2554 โดยสามารถสร้างกำไรสุทธิได้ถึง 140 ล้านบาท        |
|                    | ในขณะที่ครึ่งแรกของปีขาดทุนสุทธิ 230 ล้านบาท             |
|                    | การที่ราคาน้ำมันทรงตัวที่เหนือระดับ 80 เหรียญสหรัฐต่อบาร์เรล |
|                    | ส่งผ                                             |
|                    | ลให้อุปสงค์ของธุรกิจการให้บริการวิศวกรรมใต้น้ำเริ่มปรับตัวดีขึ้น |
+--------------------+-------------------------------------------------+

รายได้จากการให้บริการของเมอร์เมดในปี 2554 อยู่ที่ 5,543 ล้านบาท เพิ่มขึ้น 59% จากปี
2553
การเพิ่มขึ้นของรายได้เป็นผลมาจากธุรกิจวิศวกรรมใต้น้ำที่อัตราการใช้ประโยชน์เพิ่มสูงขึ้นจาก
39.5% ในปีก่อนเป็น 69.1% ในปีนี้ ขณะที่อัตราค่าจ้างรายวันเพิ่มขึ้น 10.9%
เมื่อคิดเป็นเหรียญสหรัฐ

กำไรขั้นต้นอยู่ที่ 754 ล้านบาท เพิ่มขึ้น 226% จากปีก่อน เป็นกำไรจากธุรกิจวิศวกรรมใต้น้้ำจำนวน
386 ล้านบาท (อัตรากำไรขั้นต้น 9.7%) ในขณะที่ 208 ล้านบาทมาจากธุรกิจเรือขุดเจาะน้ำมัน
(อัตรากำไรขั้นต้น 20.0%) และอีก 161 ล้านบาทจากธุรกิจสำรวจใต้ทะเล (อัตรากำไรขั้นต้น
31.2%)

ค่าใช้จ่ายในการขายและการบริหารอยู่ที่ 719 ล้านบาท เพิ่มขึ้น 29% จากปี 2553
โดยมีเหตุผลหลักดังนี้ 1) ค่าใช้จ่ายที่เพิ่มขึ้นเกี่ยวกับการบริหารจัดการบริษัท เอเชีย ออฟชอร์
ดริลลิ่ง (“AOD”) จำนวน 57.3 ล้านบาท 2) การบันทึกรายการหนี้สงสัยจะสูญจำนวน 33.2
ล้านบาท 3) การล้างเครดิตภาษีหัก ณ ที่จ่ายจำนวน 21.2 ล้านบาท และ 4)
ค่าใช้จ่ายในการปรับโครงสร้างเพื่อลดขนาดองค์กรจำนวน 17.7 ล้านบาท

TTA รับรู้กำไรจากการดำเนินงานปกติ (normalised EBITDA) ของเมอร์เมด จำนวน 1,209
ล้านบาท และ normalised EBIT จำนวน 263 ล้านบาท

ธุรกิจวิศวกรรมใต้นํ้าสามารถฟื้นตัวอย่างต่อเนื่องติดต่อกันเป็นไตรมาสที่สอง

ถึงแม้ในปี 2553 งบประมาณการสำรวจและขุดเจาะจะเพิ่มขึ้นบ้างแล้ว
แต่การเติบโตของกองเรือยังคงมากกว่า จึงยังมีผลกดดันต่ออัตรากำไรขั้นต้น สำหรับในปี 2554
ที่ผ่านมา
อัตราการเติบโตของกองเรือเริ่มไม่สมดุลกับความต้องการสำรวจและขุดเจาะที่ฟื้นตัวแรงกว่า
จึงคาดกันว่าในปี 2555 อัตราการใช้ประโยชน์ของเรือบริการนอกชายฝั่ง
จะยังคงทรงตัวอยู่ในระดับที่ดีสำหรับงานบริการนอกชายฝั่งทุกประเภท อย่างไรก็ดี
ธุรกิจวิศวกรรมใต้นํ้ายังคงมีความผันผวนของรายได้ตามฤดูกาล (Seasonality)
ช่วงเดือนพฤศจิกายน ถึง กุมภาพันธุ์ จะเป็นช่วงที่ซบเซา ในขณะที่ช่วงเดือนมีนาคม ถึง ตุลาคม
จะเป็นช่วงที่มีการว่าจ้างงานสูง แนวโน้ม ปี 2556 คาดว่าอุตสาหกรรมนี้จะคึกคักอีกครั้ง
เนื่องจากกองเรือบริการนอกชายฝั่งทั่วโลกจะเติบโตไม่ทันกับความต้องการใช้เรือ

MTR-2 ยังมีสัญญาว่าจ้างงาน ขณะที่ MTR-1 มีการบันทึกการด้อยค่าสินทรัพย์
และเรือขุดเจาะใหม่แบบ jack-up ยังอยู่ในระหว่างการก่อสร้าง

ในส่วนงานขุดเจาะน้ำมันกลางทะเลในปี 2554 เรือขุดเจาะ MTR-2 มีอัตราการใช้ประโยชน์อยู่ที่
95.8% ซึ่งเป็นการว่าจ้างโดยบริษัท เชฟรอน อินโดนีเซีย และสัญญาจะหมดลงในเดือนมีนาคมปี
2555

ในขณะที่เรือขุดเจาะ MTR-1 ไม่มีสัญญาการทำงานในปี 2554 ทั้งนี้จากการที่เรือขุดเจาะ MTR-1
ว่างงานนานกว่า 1 ปี เมอร์เมดจึงตัดสินใจที่จะบันทึกการด้อยค่าของสินทรัพย์นี้เป็นจำนวน 4.3
ล้านเหรียญสหรัฐ (หรือ 135 ล้านบาท) ในปี 2554
ซึ่งการบันทึกการด้อยค่าสินทรัพย์นี้เป็นวิถีปกติที่บริษัทเรือขุดเจาะมักจะใช้กัน
เนื่องจากการดำเนินธุรกิจด้วยเรือเก่าจะมีต้นทุนและค่าใช้จ่ายสูง ประสิทธิภาพสู้เรือขุดเจาะใหม่ๆ
ไม่ได้

ในปี 2554 AOD ได้จ่ายค่าบริการในการบริหารโครงการต่อเรือใหม่ให้กับเมอร์เมดจำนวน 148
ล้านบาท หน้าที่การบริหารโครงการนี้ได้ถูกโอนย้ายไปที่ ซีดริว (Seadrill)
ซึ่งเป็นพันธมิตรใหม่ที่ถือหุ้นใน AOD ร่วมกับเมอร์เมด
และมีประสบการณ์สูงในการบริหารโครงการดังกล่าวเนื่องจากเป็นผู้ประกอบการชั้นแนวหน้าของโลก

จากการที่เรือขุดเจาะน้ำมันใหม่แบบ jack-up ยังอยู่ในระหว่างการก่อสร้าง AOD
จึงยังมีผลประกอบการขาดทุนในปี 2554 โดยที่ TTA รับรู้ส่วนแบ่งการขาดทุนนั้นเป็นจำนวน 24
ล้านบาทตามสัดส่วนการถือหุ้น

ยังคงเพิ่มกำลังการผลิตถ่านหินที่ฟิลิปปินส์

กำลังการผลิตถ่านหินที่ฟิลิปปินส์ยังคงอยู่ต่ำกว่าระดับคุ้มทุน SERI
ยังคงอยู่ในช่วงของการขยายกำลังการผลิต ในปี 2554 TTA รับรู้สัดส่วนของผลขาดทุนสุทธิจำนวน
19 ล้านบาทจากการถือหุ้นใน Merton การขยายกำลังการผลิตอย่างต่อเนื่องในปี 2555
จะช่วยส่งผลให้ Merton และ SERI มีโอกาสในการพลิกกลับเป็นกำไรได้สูงขึ้น

กลุ่มธุรกิจโครงสร้างขั้นพื้นฐาน

+--------------------+-------------------------------------------------+
| []                 | ผลประกอบการโดยสังเขป                             |
|                    |                                                 |
|                    | กลุ่มธุรกิจโครงสร้างขั้นพื้นฐาน มีกำไรสุทธิ 301 ล้านบาท ลดลง |
|                    | 4% จากปีก่อน                                      |
|                    | ซึ่งเป็นผ                                          |
|                    | ลมาจากหลายเหตุการณ์ที่ส่งผลกระทบต่อการดำเนินงานของธุรกิจ |
|                    | UMS ตลอดจนความพยายามในการลดสต๊อคถ่านหินขนาด 0-5    |
|                    | มม. ทำให้อัตรากำไรของ UMS ลดตํ่าลง อย่างไรก็ดี         |
|                    | ผลการดำเนินงานของบาคองโคยังคงดีต่อเนื่อง              |
|                    | ในขณะที่มีส่วนแบ่งกำไรสุทธิ 23 ล้านบาทจากบาเรีย เซเรส    |
|                    | ซึ่งบริษัทถือหุน้ ในสัดส่วน 20%                          |
+--------------------+-------------------------------------------------+

ปีแห่งความท้าทายสำหรับ UMS

ในปี 2554 มีเหตุการณ์ที่ส่งผลกระทบกับการประกอบการของ UMS หลายเหตุการณ์ด้วยกัน
ยกตัวอย่างเช่น
มีคำสั่งให้ผู้ประกอบการถ่านหินทุกแห่งในสมุทรสาครหยุดการดำเนินงานตั้งแต่เดือนกรกฎาคม
เป็นผลให้ค่าใช้จ่ายในการขายและการบริหารเพิ่มขึ้น
วิกฤตน้ำท่วมส่งผลให้โรงงานอยุธยาต้องหยุดทำการผลิตตั้งแต่เดือนตุลาคมจนถึงต้นเดือนพฤศจิกายน
2554 ทำให้ UMS ไม่มีการดำเนินการผลิตใดๆในช่วงเวลาดังกล่าว จากผลกระทบดังกล่าวคาดว่า
UMS จะมีผลประกอบการขาดทุนในไตรมาสที่ 1 ของปีบัญชี 2555

ถึงแม้ได้ประสบกับวิกฤติการณ์ร้ายแรงมากมาย ผลประกอบการของ UMS กลับดีขึ้นกว่าปี 2553
ปริมาณยอดขายถ่านหินในปี 2554 อยู่ที่ 1.4 ล้านตัน หรือเพิ่มขึ้น 21% จากปี 2553
บริษัทสามารถเพิ่มกำลังการผลิตที่โรงงานอยุธยาเพื่อชดเชยกำลังการผลิตที่หายไปจากโรงงานสมุทรสาครได้จนถึงวันที่เกิดเหตุการณ์น้ำท่วม

ในปี 2554 นี้ บริษัทฯ สามารถขายถ่านหินขนาด 0-5 มม.
ทั้งในส่วนของเก่าและของใหม่จำนวนทั้งสิ้น 734,000 ตัน โดยขายให้กับบริษัทผลิตปูนซีเมนต์จำนวน
648,000 ตัน และอีกเกือบ 50,000 ตันถูกนำไปผลิตถ่านก้อนอัดเม็ด การระบายถ่านหินขนาด 0-5
มม.นี้ เป็นไปดังที่คาดการณ์ไว้แล้วว่าจะส่งผลกระทบทางลบต่ออัตรากำไร
ในขณะเดียวกันค่าใช้จ่ายในการขายและการบริหารเพิ่มขึ้นเนื่องจากต้องขนถ่านหินที่คัดขนาดแล้วจากโรงงานอยุธยาไปส่งยังลูกค้าที่สมุทรสาคร
แม้ว่าค่าใช้จ่ายบางส่วนในการขนส่งจะสามารถส่งผ่านไปยังลูกค้าได้ก็ตาม
นอกจากนี้ยังมีรายการจ่ายภาษีเงินได้เพิ่มเติมเนื่องจากการการตีความกฎหมายภาษีบางตัวผิดพลาดไปในอดีต
อย่างไรก็ตาม แม้ภาษีจะส่งผลกระทบทางลบต่อกำไรสุทธิของ UMS
แต่เมื่อพิจารณาที่กำไรจากการดำเนินงานปกติจะเห็นได้ว่าผลประกอบการยังคงแข็งแกร่ง
โดยที่มีกำไรก่อนหักดอกเบี้ย ภาษี และค่าเสื่อมราคา (EBITDA) และกำไรก่อนหักดอกเบี้ยและภาษี
(EBIT) อยู่ที่ 274 ล้านบาท และ 192 ล้านบาทในปี 2554

UMS ก็มีการปรับโครงสร้างองค์กรโดยการลดจำนวนพนักงานที่สำนักงานใหญ่ลง 10%
และมีค่าใช้จ่ายในการปรับโครงสร้างครั้งนี้ประมาณ 6 ล้านบาท

สถานการณ์โดยรวมเริ่มดีขึ้น โรงงานอยุธยาสามารถกลับมาผลิตและขนส่งได้เช่นเดิม
โดยโรงงานจะเพิ่มการผลิตขึ้นไปเป็น 5,500 ตันต่อวันในเดือนมกราคม 2555 นอกจากนี้
ในส่วนของโรงงานสมุทรสาครก็ได้รับอนุญาตให้นำกองถ่านหินขนาด 0-5 มม. ออกจากพื้นที่ได้แล้ว
โดยที่โรงงานสมุทรสาครมีถ่านขนาดนี้อยู่ทั้งสิ้น 440,000 ตัน และเมื่อขนย้ายออกมาได้ทั้้งหมด UMS
คาดว่าจะได้รับอนุญาตให้เปิดโรงงานสมุทรสาครและดำเนินงานได้ดังเดิม

บาคองโคยังคงสร้างผลกำไรดีและให้ผลตอบแทนการลงทุนสูง

บาคองโคมีผลงานที่ยอดเยี่ยมอีกครั้งในปี 2554 นี้ โดยมีรายได้รวมทั้งสิ้น 2,970 ล้านบาท
และมีกำไรสุทธิ 219 ล้านบาท การลงทุนในบาคองโคได้รับอัตราตอบแทนดีเยี่ยม
และคืนทุนทั้งหมดภายใน 22 เดือน
ความต้องการใช้ปุ๋ยอยู่ในระดับสูงเนื่องจากผลิตผลทางการเกษตรขายดีและมีราคาสูงขึ้น
ประกอบกับราคาวัตถุดิบมีแนวโน้มปรับตัวขึ้นอีก ผู้ค้า
ส่งจึงเร่งสั่งปุ๋ยเก็บไว้ตลอดเดือนสิงหาคมเพื่อล็อคต้นทุนก่อนที่จะปรับตัวขึ้น
การปรับตัวขึ้นของราคาวัตถุดิบในการผลิตปุ๋ยนี้มีผลต่ออัตรากำไร
แม้ว่าบาคองโคจะสามารถปรับราคาขายเพิ่มขึ้นได้บ้าง อัตรากำไรเบื้องต้นลดลงไปอยู่ที่ 11.9%
แต่ผลการดำเนินงานรวมยังคงแข็งแกร่ง โดยที่มีกำไรก่อนหักดอกเบี้ย ภาษี และค่าเสื่อมราคา
(EBITDA) และกำไรก่อนหักดอกเบี้ยและภาษี (EBIT) อยู่ที่ 283 ล้านบาท และ 260 ล้านบาท
ตามลำดับ

ในปี 2554 นี้ บาคองโคขายปุ๋ยได้ทั้งสิ้นจำนวน 190,524 ตัน สูงขึ้นจากปีก่อน 25%
มีการส่งออกขายต่างประเทศบ้าง ซึ่งมีส่วนช่วยทำให้มีอัตราการผลิตสูงขึ้น
และช่วยลดความเสี่ยงจากความผันผวนของเงินสกุลดองได้อีกด้วย

ในไตรมาส 3 การเช่าโกดังสินค้ามีเพียงแค่ 30% ของพื้นที่ทั้งหมด
เนื่องจากโกดังสินค้าหลักอยู่ระหว่างการปรับปรุง อย่างไรก็ดี
หลังจากในเดือนกรกฎาคมเริ่มกลับมาเปิดให้บริการอีกครั้ง
ยอดการเช่าโกดังสินค้าในเดือนสิงหาคมเพิ่มกลับมาเป็น 83% ของพื้นที่ทั้งหมด
ดังนั้นในเดือนสิงหาคมนั่นเอง บาคองโคจึงตัดสินใจลงทุนในพื้นที่เพิ่มอีก 6,000 ตารางเมตร
เพื่อสร้างโกดังสินค้าเพิ่มเติม ซึ่งได้สร้างแล้วเสร็จในเดือนธันวาคม 2554
ทั้งนี้บาคองโคใช้เงินสดที่สะสมไว้จากการดำเนินงานในการลงทุนเพิ่มเติมครั้งนี้

บาเรีย เซเรสให้ผลตอบแทนที่ดี

ปริมาณการขนถ่ายสินค้าผ่านท่าเรือในปี 2554 จะอยู่ที่ 4.55 ล้านตัน ทำให้ บาเรีย เซเรส
สามารถส่งส่วนแบ่งกำไรให้งบการเงินของ TTA ในปีนี้จำนวน 23 ล้านบาทตามสัดส่วนการถือหุ้น
คิดเป็นอัตราผลตอบแทนจากการลงทุน 8.6% ภายใน 10 เดือน

กลุ่มธุรกิจการลงทุน

ผลการดำเนินงานตามวิธีราคาทุน

กลุ่มธุรกิจการลงทุน (Corporate) หมายถึง TTA และกลุ่มบริษัทที่ถือหุ้นเพื่อการลงทุน ได้แก่
โซลีอาโด โฮลดิ้งส์ พีทีอี แอลทีดี และ บริษัท อะธีน โฮลดิ้งส์ จำกัด
ซึ่งทำหน้าที่จัดหาและให้บริการในเรื่องของการเงิน การบัญชี ทรัพยากรบุคคล
เทคโนโลยีสารสนเทศ การบริหารจัดการ และบริการอื่นๆ
ตารางด้านล่างแสดงผลประกอบการของกลุ่มธุรกิจการลงทุนในช่วง 2 ปีที่ผ่านมา

  ----------------------------------- --------------- -------- ----------- --------
  หน่วย: ล้านบาท                        สำหรับปีสิ้นสุดวันที่                        
                                      30 กันยายน                            

                                      2553                     2554        

  รายได้จากเงินปันผล                     3,179           88.0%    1,103       70.0%

  ดอกเบี้ยรับ                            249             6.9%     287         18.2%

  รายได้ค่าบริการ ค่าเช่าต่างๆ              38              9.4%     77          4.9%

  รายได้อื่น                             144             4.0%     108         6.8%

  รวมรายได้ของกลุ่มธุรกิจการลงทุน           3,611           100.0%   1,575       100.0%

  ค่าใช้จ่ายในการบริหาร                   361                      419         

  กำไรก่อนหักต้นทุนทางการเงิน              3,250                    1,156       

  ต้นทุนทางการเงิน                       353                      383          

  กำไรของกลุ่มธุรกิจการลงทุน               2,898                    773          
  ----------------------------------- --------------- -------- ----------- --------

รายได้ของกลุ่มธุรกิจการลงทุนมาจากสามส่วนหลักๆ ส่วนที่ 1 คือรายได้เงินปันผลจากบริษัทย่อย
และบริษัทร่วมต่างๆ ส่วนที่ 2 คือดอกเบี้ยรับจากการบริหารเงินสดและการลงทุนระยะสั้น ส่วนที่ 3
รายได้จากการให้บริการและค่าเช่าต่างๆจากการให้บริการต่อบริษัทในเครือดังกล่าวเบื้องต้น
จากการที่กำไรของธุรกิจเดินเรือสินค้าแห้งเทกองลดลงอย่างมากในปี 2554
จึงทำให้รายได้เงินปันผลจากกลุ่มธุรกิจเดินเรือลดลงไปด้วย
ทั้งนี้ได้มีรายได้เงินปันผลจากธุรกิจวิศวกรรมใต้ทะเลที่มีแนวโน้มปรับตัวดีขึ้นในช่วงครึ่งหลังของปีมาช่วยเสริม

ค่าใช้จ่ายในการบริหารเพิ่มขึ้น 16% หลักๆ
มาจากการเพิ่มอัตราและทีมงานในการบริหารธุรกิจใหม่ๆ ที่ TTA
ได้ลงทุนเพิ่มเพื่อกระจายความเสี่ยงทางธุรกิจ
รวมถึงการโอนย้ายอัตรากำลังเข้าสู่ส่วนกลางเพื่อลดการซ้ำซ้อนของงานในแต่ละบริษัทในเครือ
อัตรากำลังกลุ่มนี้จะถูกรวมเป็นหน่วยงานในบริษัทใหม่ชื่อว่า บริษัท โทรีเซน เซอร์วิส เซ็นเตอร์
จำกัด ตั้งแต่เดือนพฤศจิกายน 2554 เป็นต้นไป และให้บริการแก่ทุกบริษัทในกลุ่ม
ในราคาที่เป็นธรรม

การขยายการลงทุนไปยังธุรกิจใหม่ๆ
เพื่อกระจายความเสี่ยงทางธุรกิจได้ส่งผลดีต่อบริษัทอย่างชัดเจน
และธุรกิจบริการนอกชายฝั่งเริ่มฟื้นกลับมามีกำไรอีกครั้ง
ซึ่งจะช่วยเป็นฐานที่ดีให้กับกลุ่มในช่วงที่ธุรกิจเดินเรือยังคงซบเซาต่อเนื่อง ทั้งนี้ TTA
ไม่ได้นิ่งนอนใจ เพราะยังคงมีบททดสอบที่ท้าทายอีกมากในแต่ละธุรกิจของกลุ่ม
ภายใต้ภาวะเศรษฐกิจโลกที่มีการคาดการณ์ว่าจะซบเซาในปี 2555 TTA
เองจะดำเนินการในทุกวิถีทางที่จะปรับปรุงผลการดำเนินงาน
รวมถึงการตัดสินใจเกี่ยวกับการบริหารอย่างรอบคอบ
เพื่อบรรลุเป้าหมายในการเพิ่มมูลค่าให้กับผู้ถือหุ้นในระยะยาว

ผลจากการนำมาตรฐานการบัญชีและมาตรฐานการรายงานทางการเงินใหม่มาปฏิบัติ

ฝ่ายบริหารได้ทำการประเมินเบื้องต้นเกี่ยวกับผลกระทบที่เป็นไปได้จากการนำมาตรฐานการบัญชีและมาตรฐานการรายงานทางการเงินใหม่ตามที่ระบุไว้ในหมายเหตุประกอบงบการเงิน

การนำมาตรฐานการบัญชีและมาตรฐานการรายงานทางการเงินใหม่ดังกล่าวมาใช้จะไม่มีผลกระทบที่เป็นสาระสำคัญต่องบการเงินรวมและงบการเงินเฉพาะบริษัทในรอบบัญชีแรกที่ใช้
ยกเว้น มาตรฐานการบัญชีฉบับที่ 16 เรื่องที่ดิน อาคาร และอุปกรณ์
เพื่อให้เป็นไปตามข้อกำหนดของตลาดหลักทรัพย์แห่งประเทศสิงคโปร์ (SGX)
ดังนั้นผลกระทบต่องบการเงินของกลุ่มบริษัทในรอบปีบัญชี พ.ศ. 2555
ที่นำมาตรฐานการบัญชีและมาตรฐานการรายงานทางการเงินใหม่มาใช้จึงถูกพิจารณาว่าไม่มีสาระสำคัญ

11.3 ค่าตอบแทนผู้สอบบัญชี

1.  ค่าตอบแทนจากการสอบบัญชี (Audit fee)

  บริษัทฯ และบริษัทย่อยจ่ายค่าตอบแทนการสอบบัญชีให้แก่
  สำนักงานสอบบัญชีในรอบปีบัญชีที่ผ่านมาเป็นเงินรวม 18,856,505 บาท

2. ค่าบริการอื่น (Non-audit fee)

  บริษัทฯ และบริษัทย่อยจ่ายค่าตอบแทนอื่นให้แก่สำนักงานสอบบัญชีสำหรับรอบปีบัญชีที่ผ่านมาเป็นเงิน
  1,467,843 บาท
  ซึ่งส่วนใหญ่เป็นการตรวจสอบบริษัทย่อยเพื่อให้เป็นไปตามเงื่อนไขของบัตรส่งเสริมการลงทุน
  (BOI) และบัตรส่งเสริมของประเทศสิงคโปร์ (AIS)
  การยื่นชำระภาษีและให้คำปรึกษาทางด้านภาษี